Κρεοπωλείο στο κέντρο της Θεσσαλονίκης διέρρηξε μετά τον άγριο ξυλοδαρμό του δημάρχου Θεσσαλονίκης, Γιάννη Μπουτάρη, ο ένας εκ των τεσσάρων δραστών.Πρόκειται για έναν 36χρονο ο οποίος χθες τα ξημερώματα διέρρηξε κρεοπωλείο στην οδό Αγίας Σοφίας, μαζί με δύο συνεργούς του. Δεν έχει γίνει γνωστό το χρηματικό ποσό που οι τρεις τους κατάφεραν να αφαιρέσουν από το μαγαζί.Η Αστυνομία προχώρησε στην σύλληψη των δύο συνεργών του 36χρονου, ενώ σύμφωνα με πληροφορίες διαπιστώθηκε ότι ο ένας από τους δύο είχε στην κατοχή του άγνωστη ποσότητα ναρκωτικών ουσιών.Εν τω μεταξύ, για μεθαύριο, Τετάρτη 23 Μαΐου, αναβλήθηκε η δίκη ενώπιον του Αυτόφωρου Μονομελούς Πλημμελειοδικείου Θεσσαλονίκης για τους τρεις εκ των τεσσάρων συλληφθέντων, που κατηγορούνται για συμμετοχή στην επίθεση σε βάρος του δημάρχου Γιάννη Μπουτάρη.

Πηγή: skai.gr